
Text rozhodnutia
Súd: Krajský súd Nitra Spisová značka: 23Sd/186/2016 Identifikačné číslo súdneho spisu: 4016200425 Dátum vydania rozhodnutia: 27. 07. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4016200425.2 Uznesenie Krajský súd v Nitre v právnej veci navrhovateľa: Z.. H. R., bytom Q., D. XX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o vyrovnávací príplatok, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X, zo dňa 19. 02. 2016, navrhovateľovi zamietla žiadosť o vyrovnávací príplatok, podľa § 69b ods. 1 zákona č. 461/2003 Z. z. o sociálnom poistení v znení zákona č. 140/2015 Z. z. Navrhovateľ podal návrh na preskúmanie rozhodnutia, v ktorom uviedol, že na pôvodnom zamestnaní pracoval viac ako 33 rokov. Jeho pracovné miesto zrušili, a preto bol nútený podať si žiadosť o predčasný starobný dôchodok. Prípisom zo dňa 25. 07. 2016 navrhovateľ zobral svoj návrh späť a žiadal konanie zastaviť. Podľa § 96 ods. 1 veta druhá OSP a § 246c OSP, ak je návrh vzatý celkom späť, súd konanie zastaví. Podľa § 250h ods. 2 a § 250l ods. 2 OSP, až do rozhodnutia súdu môže navrhovateľ vziať návrh späť. Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c OSP. Poučenie: Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

